MUNICIPIUL SATU MARE
Direcția Patrimoniu
Serviciul Patrimoniu, Concesionări, Închirieri
Nr. 49293/25.08.2026

[bookmark: _Hlk100820923]             În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Patrimoniu - Serviciul Patrimoniu, Concesionări, Închirieri, formulează următorul:


RAPORT DE SPECIALITATE
[bookmark: _Hlk30582908][bookmark: _Hlk38438552]la proiectul de hotărâre
privind însușirea documentației tehnice de actualizare a datelor cadastrale pentru imobilul teren identificat prin CF nr. 180103 Satu Mare, situat în Municipiul Satu Mare, Str. Ana Ipătescu nr.8

            Având în vedere necesitatea clarificării situației juridice a imobilului în care își desfășoară activitatea  Școala Gimnazială „Rákóczi Ferenc” se impune actualizarea datelor cadastrale pentru imobilul teren identificat prin  CF nr. 180103 Satu Mare  necesară în vederea actualizării evidențelor de cadastru și publicitate imobiliară și a corelării acestora cu situația reală a imobilului.
 După finalizarea operațiunilor de actualizare a datelor cadastrale și notarea apartenenței la domeniul privat al Municipiului Satu Mare, în vederea înscrierii în cartea funciară a clădirii în care își desfășoară activitatea Școala Gimnazială „Rákóczi Ferenc”, fiind amplasată pe terenuri identificate cu numere cadastrale diferite,  se va întocmi și aproba o documentație cadastrală de alipire iar terenurile vor fi trecute în domeniul public al Municipiului Satu Mare. 
            Conform Planului de amplasament și delimitare a imobilului avizat de către Oficiul de Cadastru și Publicitate Imobiliară Satu Mare cu nr. 82038/12.08.2026  întocmit de S.C. Syntax SRL prin Budai Zsolt Petru, persoană fizică autorizată A.N.C.P.I, rezultă o discrepanță între suprafața de teren înscrisă în cartea funciară, respectiv suprafața de 8183 mp  și suprafața măsurată în teren respectiv 7676  mp, diferența fiind de 507 mp. 
            Această diferență este justificată prin erori de calcul, respectiv prin utilizarea unor metode și instrumente de măsurare neadecvate la data efectuării măsurătorilor anterioare, motiv pentru care se impune  însușirea documentației  și actualizarea datelor de carte funciară prin diminuarea suprafeței terenului înscris în CF nr. 180103 Satu Mare de la 8183 mp la 7676 mp. 
           Față de cele expuse mai sus, raportat și prevederile art. 129 alin.(2) lit. c) din  O.U.G nr.57/2019 privind Codul Administrativ, cu modificările și completările ulterioare, potrivit cărora consiliul local are atribuții privind administrarea domeniului public/privat al Municipiului, constatând respectarea prevederilor art. 18  lit. b), art. 86 art. 96 și art. 101  din Anexa la Ordinul nr. 600 din februarie 2023 privind aprobarea Regulamentului de recepție și înscriere în evidențele de cadastru și carte funciară                                                        cu modificările și completările ulterioare, potrivit cărora ”… Documentaţia cadastrală de actualizare informaţii tehnice este documentaţia prin care se realizează actualizarea oricăror informaţii textuale şi grafice ale imobilului înscris în sistemul integrat de cadastru şi carte funciară şi poate fi realizată prin una sau mai multe operaţiuni de: înscriere/radiere construcţii, modificare limită de imobil, modificare suprafaţă, actualizare categorii de folosinţă/destinaţii, repoziţionare, descrierea dezmembrămintelor dreptului de proprietate pentru o parte din imobil şi actualizarea oricăror informaţii tehnice cu privire la imobil. Prin cererea de actualizare informaţii tehnice pot fi efectuate simultan toate operaţiunile enumerate anterior. Pentru imobilele a căror suprafaţă rezultată din măsurători este mai mică decât suprafaţa înscrisă în cartea funciară, modificarea suprafeţei se realizează în baza documentaţiei cadastrale şi a declaraţiei autentice a proprietarului cu privire la acordul de diminuare a suprafeţei….”, coroborate cu prevederile art. 888 din Codul Civil ”... Condiţii de înscriere - Înscrierea în cartea funciară se efectuează în baza înscrisului autentic notarial, a hotărârii judecătoreşti rămase definitivă, a certificatului de moştenitor sau în baza unui alt act emis de autorităţile administrative, în cazurile în care legea prevede aceasta.....”,  
            Înaintăm  Consiliului Local la Municipiului Satu Mare prezentul proiect de hotărâre în baza documentației tehnice depuse și a legislației în vigoare, cu propunere de aprobare.  

